paragraph_text: Sistemne bolesti mogu na direktan ili indirektan način zahvatiti oko; tad govorimo o sistemnim bolestima s očnim manifestacijama. Postoje mnoge bolesti koje su poznate po tome što uzrokuju očne promjene i smetnje vida. Primjerice dijabetes je vodeći uzročnik sljepoće u dobi od 20-74. Bolesti kao što su dijabetička retinopatija i makularni edem zahvaćaju više od 80 % dijabetičara koji boluju 15 godina i dulje. Bolesti koje mogu također uzrokovati smetnje vida i promjene na oku su hipertenzija (povišeni krvni tlak) i AIDS (sindrom humane imunodeficijencije).